السلام عليكم ورحمة الله وبركاته. اهلا بحضراتكم في المقطع رقم تمنمية وحداشر من مقاطع حظر التجول والحلقة الثالثة والخمسون من حلقات تدبر سورة ال عمران قبل ما ابدأ عاوز ارد على سؤال
جاي من الاخ مختار الطيب من الجزائر قال كيف نوفق بين الاية لتبلون في اموالكم وانفسكم ال عمران اللي خدناها امبارح وبين اية سورة النحل من عمل صالحا من ذكر او انثى وهو مؤمن فلنحيينه حياة طيبة
منين لتبلون في اموالكم وانفسكم؟ ومنين المؤمن اللي هيعمل عمل صالح ربنا هيحييه حياة طيبة عاوز تفهم سبب هذا التناقض الظاهر بين الايتين انا ما باقولش فيه تناقض، انا قلت تناقض ظاهر
يعني انت بيتهيأ لنا ان في تناقض من ظاهر الكلام واضح ان فيه تناقض. ده مش معناه ان فيه تناقض حدد مشكلتك عشان نعرف بقى ايه ازاي يا جماعة انا انا قصدت ان انا اطلع السؤال ده عشان نتعلم مع بعض ازاي نفكر ونحل الاسئلة
هات الايتين قدام بعض وحدد مشكلتك مع اي الفاز بالزبط في كل اية اللي انت شايف ان هم متعارضين غالبا طبعا هي في اية ال عمران كلمة لا تبلون الاعلام القاسم ربنا بيقسم
ان المؤمنين هيبتلوا وكلمة حياة طيبة في سورة النحل وبعدين فكر هل ما انت شايف ان دول متناقضين بس لأ انا مش شايفهم متناقضين لان هم مش نفس الالفاز بفكر هل ممكن انسان
يبتلى ويبقى بيحيى حياة طيبة وهو مبتلى ولا لأ هل تشك ان النبي صلى الله عليه وسلم ربنا احياه حياة طيبة رغم انه ابتلي باكبر الابتلاءات لكن قوة الايمان في القلب تجعل القلب مطمئن. القلب راضي القلب هادئ. حب الناس للانسان بيجعل
الحياة طيبة تحقيق انتصارات وانجازات ونجاحات يجعل الحياة طيبة وده لا يتعارض مع وجود ابتلاءات في نفس الوقت كذلك ممكن تجد كافر غير مبتلى في ماله وملياردير ولا في نفسه ولا في صحته وتجده عايش حياة ضنك مليئة
بالكآبة والكراهية والحقد والغضب والخيانة فتجدوا ان هو عايش حياة غير طيبة ومش مبتلى بالابتلاءات دي. اللي هي ابتلاءات اللي بتيجي للمؤمن عادة يعني لازم هتحصل للمؤمنين يعني تمام؟ طيب
اقرا بقى معي تعالوا بقى نبدأ حلقة النهاردة. اقرا معي الاية مية تمانية وتمانين اعوذ بالله السميع العليم من الشيطان الرجيم لا تحسبن الذين يفرحون بما اتوا ويحبون ان يحمدوا بما لم يفعلوا
فلا تحسبنهم بمفازة من العذاب. ولهم عذاب اليم الاية اللي قبلها تكلمت عن اهل الكتاب اللي كتموا الحق اللي في كتابهم وكتموا ادلة نبوة محمد صلى الله عليه وسلم ربنا بيقول للنبي
اوعى تفتكر ان الناس اللي فرحانين بالجريمة اللي عملوها وبيحبوا ان الناس تمدحهم وتشكرهم على حاجات هم ما عملوهاش اوعى تفتكر انهم بعيدين عن العذاب. دول لهم عذاب اليم لا تحسبن الذين يفرحون بما اتوا
هم عملوا جريمة حرفوا كتبهم وغيروا النصوص اللي بتدل على نبوة محمد صلى الله عليه وسلم لا تحزن الذين يفرحون بما اتوا بيفرحوا بالجريمة دي ده فخورين بنفسهم. فخورين ان هم حرفوا كتابهم
ويحبون ان يحمدوا بما لم يفعلوا وبيحبوا الناس تقول عنهم انهم حماة الشريعة والمدافعون عن الدين وهم عملوا بالزبط عكس كده دول ضيعوا الدين وضيعوا الشريعة فلا تحسبنهم بمفازة من العذاب
المفازة يعني الصحراء الواسعة يسميها العرب مفازة من مشتقة من لفظ الفوز من باب تسمية الشيء بضده على سبيل التفاؤل يعني العرب عشان تشيع جو من التفاؤل نسمي الشيء باسم ضده
يعني اللدير اللديغ يعني اللي لدغته حية او عقرب في سم ماشي في جسمه يسمى سليم. تفاؤلا انه هيخف ويعدي منها وما يموتش ان شاء الله الاعمى بيسموه ابو بصير
كذلك الصحراء الواسعة مهلكة ممكن يهلك فيها الناس لو تاهوا ممكن يهلك فيها الناس لو نفد منهم الماء فيسموها مفازا من الفوز مع انها مهلكة لا تحسبن الذين يفرحون بما اتوا ويحبون ان يحمدوا بما لم يفعلوا. فلا تحسبنهم بمفاسد
من العذاب ما تفتكريش ان هم بعيد عن العذاب لا ولهم عذاب اليم لكن العبرة بعموم اللفظ مش بخصوص السبب يعني اللفظ ده لفز عام يبقى مش بالضرورة ان الاية دي عن اهل الكتاب فقط. اللي حرفوا كتابهم
المنافقين ايضا لابساهم لابساهم يعني الوصف اللي في الاية يعني جاي على مقاسي المنافقين جدا لا تحسبن الذين يفرحون بما اتوا الناس اللي بيفرحوا بنفاقهم وبيفاخروا انهم ما خرجوش للجهاد مع النبي مسلا
وبيقولوا للي عن اللي قتلوا لو كانوا سمعوا كلامنا ما كانوش ماتوا. ازا بيفخروا بالجريمة اللي عملوها آآ والنهارده تجد واحد مسلا نصاب يسمي النصب بتاعه فهلوة لا تحسبن الذين يفرحون بما اتوا. فيه ناس بتفخر بالجرائم اللي بتعملها
وبتفرح بها آآ نرجع للمنافقين في غزوة احد ال عمران مية ستة وخمسين اه قالوا يا ايها الذين امنوا لا تكونوا ربنا قال يا ايها الذين امنوا لا تكونوا كالذين كفروا وقالوا لاخوانه
اذا ضربوا في الارض او كانوا غزا لو كانوا عندنا ما ماتوا وما قتلوا لو كانوا سمعوا كلامنا وما خرجوش ارتكبوا جريمة التولي يوم الزحف ما كانوش اتقتلوا فبيفخروا بالجريمة اللي عملوها
ويحبون ان يحمدوا بما لم يفعلوا. المنافق يحب ان الناس تمدحه بحاجات هو اصلا ما عملهاش. ودي النهاردة احنا بنشوفها كتير يبقى واحد مسلا مدي فلوس لواحد يتبرع بها لملجأ ايتام
هيخش ملجأ الايتام ويتبرع بها كأنها فلوسه هو يقول لهم انا ده هيخش بقى زي البيه كده انا عاوز اكبرها بعشر تلاف جنيه وهو مش دافع منهم ولا مليم. فالناس تسقف له وتشكره وتعامله على ان هو رجل البر وابو الايتام
وهو يحب ان يحمد بما لم يفعل دي بنشوفها في الناس اللي بتسرق جهد ناس تانيين. وتقدموا على انه انتاجها يبقى واحد بينشر قصيدة وهي اصلا بتاعة شخص اخر بس شخص مش معروف. وهو ياخدها يحطها في الديوان بتاعه وهو معروف وهو سارقها
يحبون ان يحمدوا بما لم يفعلوا انا مسلا دلوقتي قرأت مسلا تفسير في كتاب جميل لاحد المفسرين او سمعت تفسير من احد العلماء مش لازم اروح قدم الكلام ده لكم على انه نتيجة تفكيري العميق لا الامانة تقتضي اني اقول للناس والله يا جماعة انا بقرا من تفسير كزا تفسير ابن عاشور
اه زيرو سيد قطب والمقاعي والقرطبي. وباسمع ياسين رشدي وباسمع الشعراوي وباسمع لازم ليه اسرق جهد الناس المدح اصلا هو خمر النفس النفس لما تسمع المدح بتسكر والانسان اللي بيحب يمدح باشياء هو عملها
محتاج يعالج الكبر في قلبه. ما بالك بقى باللي بيحب يمدح باشياء هو مش عاملها اصلا فلا تحسبنهم بمفازة من العذاب. ولهم عذاب اليم الانسان اللي بيحب يمدح باشياء مش بتاعته هو مش عاملها اصلا. ده مريض نفسي. على طول ده محتاج علاج
هذا تحذير شديد ما تاخدوش الموضوع ده ببساطة. فلا تحسبنهم بمفازة من العذاب ولهم عذاب اليم اوعوا تفتكروا ان ربنا ما يعرفش اللي في نفوسكم وفي قلوبكم اقرا الاية اللي بعدها. ولله ملك السماوات والارض
والله على كل شيء قدير انتم في ملكه وهو يرى ويسمع ويعلم كل شيء في ملكه احنا دلوقتي دخلنا في اخر عشر ايات في السورة بقى وقلنا في مفاتح التدبر انك دايما ستجد
علاقة بين اخر السورة واول السورة في اول السورة الاية خمسة ان الله لا يخفى عليه شيء في الارض ولا في السماء الاية مية تمانية مية مية تسعة وتمانين ولله ملك السماوات والارض والله على كل شيء قدير
لم ما في ملكه مش هو ملكه؟ ان الله لا يخفى عليه شيء في الارض ولا في السماء وفي اخر الصورة ان ربنا له ملك السماوات والارض. بالتالي هو يعلم ما في ملكه
يعلم ما يحاول الناس ان هم يخفوه الاية مية سبعة وستين قالوا لو نعلم قتالا لاتبعناكم المنافقين بيتعللوا بيقولوا احنا لو نعرف ان في قتال احنا كنا جينا معكم للكفر يومئذ اقرب منهم للايمان يقولون بافواههم ما ليس في قلوبهم
بس ما تخافش والله اعلم بما يكتمون. ربنا يعلم ما في القلوب ليه ؟ لان هو ملك السماوات هو له ملك السماوات والارض لا يخفى عليه في السماء ورأى شيء في السماء والارض
ملك الله ليس فقط دلالة. مش دليل بس ان ربنا هو مالك الملك. ده مش دليل فقط على علم الله بكل ما في الكون لا بل ايضا دليل على قدرة الله على كل ما في الكون
كل ما في الكون ولما الاية السابقة تقول ولهم عذاب اليم مم لا تحسبن الذين يفرحون بما اتوا ويحبون ان يحمدوا بما لم يفعلوا فلا تحسبنهم بمفازة من العذاب هم عذاب اليم
اللي هيعذب العذاب الاليم ده لازم يكون قادر عليه وله سلطة عشان يعذب هذا العذاب الاليم. مين اللي له السلطة فلا تحسبنهم بما فازة من العذاب ولهم عذاب اليم ولله ملك السماوات والارض. له
السلطة وله القدرة والله على كل شيء قدير قلنا ربنا عنده الماكسمام في كل حاجة رحمة ماكسيمم مغفرة ماكسيمم نعمة ماكسيمام اقصى عزاب كمان هيبقى عند ربنا انت فاكر ايه
وله عذاب اليم ما فيش عزاب في الدنيا ييجي واحد على تريليون من عزاب الاخرة ثم نبدأ بقى خواتيم ال عمران عشر ايات هذه الايات ورد فيها حديث صحيح ويل لمن قرأها ولم يتفكر فيها
عن عبيد ابن عمر رضي الله عنه قال انه قال لعائشة رضي الله عنها اخبرينا باعجب شيء رأيتيه من رسول الله صلى الله عليه وسلم الصحابة بيسألوا السيدة عائشة ايه اكتر حاجة عجيبة شفتيها في النبي عليه الصلاة والسلام
قال فسكتت ثم قالت يعني قعدت تفتكر افتكرت حاجة تحكيها لهم قالت لما كان ليلة من الليالي قال يا عائشة زريني اتعبد الليلة لربي احدى الليالي قال لي يا عائشة
سيبيني النهاردة اقوم الليل نتعبد لربي قلت والله اني لاحب قربك واحب ما يسرك قالت فقام فتطهر ثم قام يصلي. يعني النبي استأزن من زوجته عشان يقوم الليل. لان هذا الوقت وقتها هي بالكهف
تستطيع ان ترفض وتقول له لأ اقعد معي لي حق عليك استأزنها في حقها هي لانه كان مشتاق الى الوقوف بين يدي الله وهي قالت له انا بحب اقعد معك
اني بحب انك تبقى سعيد اتفضل فقام اتوضا قالت فلم يزل يبكي بيقوم الليل فلم يزل يبكي حتى بل حجره قالت وكان جالسا فلم يزل يبكي حتى بل لحيته قالت ثم بكى
فلم يزل يبكي حتى بل الارض السجود بقى الارض اتبلت دموع نازلة من عينين النبي وهو ساجد فجاء بلال يؤذنه بالصلاة جه بقى بلال يقول له يعني يقول له ايه خلاص احنا ايه الفجر قرب
فلما رآه يبكي قال يا رسول الله وقد غفر الله لك ما تقدم من ذنبك وما تأخر قال افلا اكون عبدا شكورا لقد انزلت علي الليلة اية ويل لمن قرأها ولم يتفكر فيها
في اقل بلال قدام السيدة عائشة ده انا نزل علي الليلة اية ويل للي يقرأها وما يتفكرش فيهم ولا يتفكر فيها ثم قرأ ان في خلق السماوات والارض واختلاف الليل والنهار لايات لاولي الالباب
الذين يذكرون الله قياما وقعودا وعلى جنوبهم ويتفكرون في خلق السماوات والارض. ربنا ما خلقت هذا باطلا سبحانك عذاب النار ربنا انك من تدخل النار فقد اخزيته وما للظالمين من انصار
ربنا اننا سمعنا مناديا ينادي للايمان ان امنوا بربكم فامنا ربنا فاغفر لنا ذنوبنا وكفر عنا سيئاتنا وتوفنا مع الابرار ربنا واتنا ما وعدتنا على رسلك ولا تخزنا يوم القيامة
انك لا تخلف الميعاد الصورة تختم بتعليم القارئ المتدبر دعاء من ادعية اولي الالباب كما بدأت السورة بتعليم دعاء اولي الالباب ايضا شف بقى العلاقة بين بداية الصورة ونهاية السورة
افتح معي الاية سبعة اول سورة ال عمران فاما الذين في قلوبهم زيغ فيتبعون ما تشابه منه ابتغاء الفتنة. وابتغاء تأويله وما يعلم تأويله الا الله والراسخون في العلم يقولون امنا به كل من عند ربنا
ايذكر الا اولو الالباب بعد ما يتذكروا هيقولوا ايه ربنا، لا تزغ قلوبنا بعد اذ هديتنا. وهب لنا من لدنك رحمة. انك انت الوهاب. ربنا انك جامع الناس ليوم لا ريب فيه
ان الله لا يخلف الميعاد دعوا الله انه لا يزيغ قلوبهم بعد الهداية عشان لا يكفروا بعد ايمان علشان لا ينافقوا بعد اخلاص وطالما ان هو الوهاب طلبوا منه انه يهب لهم فلوس؟ لأ. صح؟ لأ ايه ؟ رحمة
وهب لنا من لدنك رحمة وبعدين ربنا بين لنا ان الخطر كله يأتي بقى من الشهوات. شهوات النفس. فتفتح الاية اربعتاشر نراجع كده ايه مقتطفات سريعة من الصورة زين للناس حب الشهوات من النساء والبنين والقناطير المقنطرة من الذهب والفضة والخيل المسومة والانعام والحرث
ذلك متاع الحياة الدنيا. والله عنده حسن المآب وبين لنا ان الطريق للسيطرة على هذه الشهوات بالذكر وتذكر ان الله هو هو ايه قل اللهم ما لك الملك. تقرا ستة وعشرين
قل اللهم ما لك الملك تؤتي الملك من تشاء وتنزع الملك ممن تشاء ده اللي يخليك تعرف تقاوم شهوات الماديات بتاعة الدنيا. انك تتذكر ان الله هو مالك الملك يؤتي الملك من يشاء وينزع الملك ممن يشاء
وتعز من تشاء وتذل من تشاء بيدك الخير. انك على كل شيء قدير يولج الليل في النهار وتولج النهار في الليل. وتخرج الحي من الميت وتخرج الميت من الحي. وترزق
من تشاء بغير حساب ثم ذكر امثلة للامم اللي ضلت بعد هداية من اهل الكتاب نتكلم عن النصارى والمناظرة بتاعتهم مع النبي عليه الصلاة والسلام في المسجد النبوي وهروب النصارى بتوع نجران دول من المباهلة
وبعدها تكلم عن يهود المدينة ومؤامرة الدخول في الاسلام ثم الردة لعل بعض المسلمين يشكوا في دينهم ويرتدوا واحد وستين فمن حاجك فيه من بعد ما جاءك من العلم فقل تعالوا ندعو ابناءنا وابناءكم
ونسائنا ونسائكم وانفسنا وانفسكم ثم نبتهل فنجعل لعنة الله على الكاذبين. فالنصارى هربوا من المباهلة وخافوا واليهود حبوا يعملوا مؤامرة اتنين وسبعين وقالت طائفة من اهل الكتاب امنوا بالذي انزل على الذين امنوا وجه النهار واكفروا اخره لعل
انهم يرجعون. كل ده احنا فدبرناه قبل كده محتاجين نشرحه تاني ثم بعد ذلك امر بالجهاد ووضح ان النصر طبعا الجهاد لان الحق يحتاج الى سيف يحميه ووضح ان النصر في الصبر والتقوى
وشفنا انه في تلات مواضع امرنا بالصبر والتقوى جبناهم امبارح شفنا ستين اية من غزوة احد عن غزوة احد اتعلمنا فيها اهمية الصبر والتقوى وخطورة معصية الرسول عليه الصلاة والسلام
خطورة على الامة كلها وتخلل التعليق على احداث غزوة احد دروس فقهية وتربوية منها منع التعامل بالربا والحث على خلق العفو. مسلا اهو يا ايها الذين امنوا لا تأكلوا الربا اضعافا مضاعفة
واتقوا الله لعلكم تفلحون خلق الكرم والعفو. الذين ينفقون في السراء والضراء والكاظمين الغيظ والعافين عن الناس. والله يحب والمحسنين الامر بالمعروف والنهي عن المنكر. كنتم خير امة اخرجت للناس تأمرون بالمعروف وتنهون عن المنكر وتؤمنون بالله
خلق الوحدة وعدم التفرق والاعتصام بحبل الله واعتصموا بحبل الله جميعا ولا تفرقوا واذكروا نعمة الله عليكم اذ كنتم اعداء فالف بين قلوبكم فاصبحتم بنعمته اخوانا ثم حذرنا من خطورة المنافقين في الصف المسلم
ودورهم في احد ثم حثنا على اللين وعدم الفظاظة والغلظة. كل ده احنا مرينا به فبما رحمة من الله لنت لهم. ولو كنت فظا غليظ القلب لانفضوا من حولك ثم تختم السورة
بذكر الله كما بدأت بذكر الله اقرا معي الاية مية وتسعين ان في خلق السماوات والارض واختلاف الليل والنهار لايات لاولي الالباب الناس اللي عاوزة معجزة حسية تدل على الله اتفضلوا. هو فيه معجزة حسية اكتر من ده كله! خلق السماوات والارض. السماوات وما
فيها من مجرات المرصود لحد النهاردة ميت مليار مجرة ومتوقع ان العدد يتضاعف. يبقى متين مليار مجرة لان كل يوم في تقدم تكنولوجي في التلسكوبات فمتوقع المية مليار يبقوا متين مليار
المجرة بتاعتنا اسمها درب اللبانة او ضرب التبانة اللي هي الاسمين مجرة واحدة مش المجموعة الشمسية مجرة المجرة فيها مية اه اه مليار كوكب ميت مليار كوكب. بصوا اهو. انا جايب لكم كلمة مش بالفه. الكلام ده من موقع ناسا. اه اتفضلوا. ده موقع ناسا
وخش على ناس ناسا دوت كوم ازن دي الكواكب بس من غير الشموس. الشموس بالمليارات ايضا جوة المجرة الواحدة كل الكواكب دي وكل الشموس دي بتدور كل واحد منها في مسار
ولا تصطدم ببعضها والا هينفجر فورا وكل في فلك يسبحون كل واحد بيسبح في الفلك بتاعه في المسار بتاعه يبقى خلق السماوات والارض وحده اية ومعجزة تدل على الخالق ان في خلق السماوات والارض
واختلاف الليل والنهار لايات لاولي الالباب انا مش بقول تدل على وجود الخالق لا. تدل على الخالق بكل صفاته وجوده قدرته حكمته علمه رحمته لخلق السماوات والارض بس ما كناش في الارض ما تكلمناش في الارض
واختلاف الليل والنهار. ازاي ربنا بيدخل الليل في النهار والنهار في الليل؟ كان ممكن يكون نزام النور والزلام في الدنيا دي اون اوف مرة واحدة الدنيا وهي ضلمة تقوم النور مولع. في الدنيا كلها والناس تبقى مش قادرة تفتح عينيها
لغاية ما العينين تاخد على الايه النور وهي آآ منورة بالنهار يبقى النزام تيرن اوف يبقى ينزل السكينة الدنيا مرة واحدة تضلم والناس برضو الناس بقى اللي سايق بقى هيعمل حادسة واللي
بعد ضوء شديد ظلام دامس مرة واحدة لكن لأ تكوير الليل على النهار والنهار على الليل شيء معجز معجز الاية في سورة الزمر خلق السماوات والارض خلق السماوات والارض بالحق يكور الليل على النهار ويكور النهار على الليل
تكوير كورة بتدخل في كورة ان في خلق السماوات والارض واختلاف الليل والنهار لايات لاولي الالباب. ايات معجزات اشارات دالة كلمة اية يعني علامة دالة تدل الانسان بس مش اي انسان
اللي هيستفيد منها الانسان اللي عنده مخ بيقول الالباب جمال هذه الاية ان فيها قرآنين بيلتقوا مع بعض. يعني ايه قرآن مستور يعني في السطور كلمات الله وقرآن منظور بننظر اليه ونشوفه في الكون حوالينا. الشمس والقمر والكواكب والنجوم والبحار
الحيوانات والاشجار والماء والانهار ده قرآن منظور في الكون حواليك. وهناك قرآن مستور. الاتنين بيلتقوا في مثل هذه الايات في مسل هزه الايات ما اتكلمناش في الارض انا مش هقول لك مسلا بص على الورود والازهار. الكل اكيد لما ييجي في زهنه الارض هيبص الورود والازهار والتنوع والالوان بتاعتها. لأ بص على ورق
الشجر ورق الشجر التنوع الرهيب اللي في ورق الشجر من احجام ورق الشجر اشكال ورق الشجر الوان ورق الشجر وفي النهاية ورق شجر انت عارف ان الطاقة اللي في جسمك
هي الطاقة الشمسية الحرارة اللي جاية من الشمس اصلا الحرارة اللي في جسمك دي حرارة جسمك من الشمس ايه رأيك بقى معظم الطاقة ما كانش كلها الا على وجه الارض من الشمس. ازاي
الطاقة بتنتقل من الشمس للانسان ازاي انت ماشي بالطاقة اللي واخدها من الشمس عن طريق اوراق الشجر ورق الشجر فيه المادة الخضرا دي اسمها الكلوروفيل بتحول الضوء الى طاقة فورق الشجر بيبقى عبارة عن بطاريات بتشحن
تيجي انت بقى تاكل ورق الشجر النهاردة في دعوة لاكل ورق الشجر. فتاكل ورق الشجر. ده احنا اصلا كده كده بناكل ورق الشجر في في الخضار وفي في السلطة وفي الملوخية وفي ده ورق
ورق الشجر ده بينقل الطاقة اللي كانت فيه من الشمس لجسمك وبلاش. طب ورق الشجر اللي اكلته الحيوانات انتقلت الطاقة للحيوان. تيجي انت تاكل لحم الحيوان ينتقل الطاقة اللي كانت في
اللي واخدها من ورق الشجر اللي الشجر جايبها من الشمس الى جسمك شفت بقى يعني الطاقة طاقة شمسية ان في خلق السماوات والارض واختلاف الليل والنهار لايات يقول الالباب حياة الوحي في القرآن المستور تصف ايات قدرة الله في القرآن المنظور
هذه الاية لا يمكن تدبرها في حلقة ولا عشرة. والله ولا الف حلقة عشان تتدبر ايات الله في السماوات والارض ده مستحيل هتقعد تتدبر الاف الساعات اتساع الاية قصيرة ازاي؟ وفيها اتساع غريب
شوف الاية دي كام كام كلمة واحد اتنين تلاتة اربعة خمسة ستة سبعة تمانية تسعة. عشرة حداشر كلمة. لكن الاية كبيرة اوي ان في خلق السماوات فكر بقى السماوات فيها ايه
والارض ده احنا ما اكلناش في المعادن اللي في الارض والبترول والغاز والدهب واختلاف الليل والنهار لايات لاولي الالباب. ايات تدل على وجود الله وعلى قدرة الله وعلى حكمة الله وعلى علم الله
مسألة كبيرة جدا لن يدرك ايات الله الا اولو الالباب ربنا بيدعونا نبقى احنا من اولو الالباب ومن اولي الالباب ونتوقف هنا الليلة. اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب وان زويت عنا مما نحب اجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا
اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون حق كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم
واحفظنا واياهم من شرورهم. ونجعلك اللهم في نحورهم فانت الوكيل. ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة
اللهم سدد رميهم وخيب رمي عدوهم وتقبل شهداءهم اللهم كن مع اخواننا في تركستان الشرقية وفي الشام وفي كشميرا وفي سريلانكا وفي الهند وانصر يا رب من نصرهم. واخذل يا رب من خذلهم
وطهر المسجد الاقصى من الدنس فانهم لا يعجزونك. واكتب لنا يا ربنا ختم القرآن فيه اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم
رابطتها وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك انك نعم المولى ونعم النصير
وصلي اللهم وسلم على سيدنا محمد وعلى اله وصحبه ومن تبع هداه السلام عليكم ورحمة الله وبركاته ونراكم غدا باذن الله في نفس هذا الموعد ان كنا من اهل الدنيا